CELEX: 62010CN0192
Language: fi
Date: 2010-04-19 00:00:00
Title: Asia C-192/10: Kanne 19.4.2010 — Euroopan komissio v. Espanjan kuningaskunta

17.7.2010   
            
            
               FI
            
            
               Euroopan unionin virallinen lehti
            
            
               C 195/3
            
         Kanne 19.4.2010 — Euroopan komissio v. Espanjan kuningaskunta
   (Asia C-192/10)
   2010/C 195/05
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: S. Pardo Quintillán ja A. Marghelis)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut kaatopaikoista 26.4.1999 annetun neuvoston direktiivin 1999/31/EY (1) 13 ja 14 artiklan mukaisia velvoitteitaan, koska se ei ole toteuttanut tarvittavia toimenpiteitä taatakseen O Grovessa (Pontevedra, Galicia) sijaitsevan Cova da Loban kaatopaikan käytöstä poistamista, jälkihoitoa ja -valvontaa koskevien velvoitteiden noudattamista
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Direktiivin 1999/31/EY olennaisena tavoitteena on kaatopaikoilla niiden koko käyttöajan tapahtuvan jätteiden sijoittamisen haitallisten ympäristövaikutusten, etenkin pintaveden, pohjaveden, maaperän ja ilman saastumisen sekä kaikkien niistä johtuvien ihmisten terveydelle aiheutuvien vaarojen ehkäiseminen tai vähentäminen niin pitkälle kuin mahdollista.
            
         
               2)
            
            
               Espanjan viranomaisten toimittamista tiedoista käy ilmi, että Cova da Loban kaatopaikalle myönnettiin lupa vuonna 2000. Kyseessä on näin ollen direktiivin 1999/31/EY 14 artiklassa tarkoitettu käytössä oleva kaatopaikka.
            
         
               3)
            
            
               Cova de Loban kaatopaikka hylättiin ilman että sitä poistettiin käytöstä tai varmistettiin sen jälkihoitoa tai -valvontaa siten kuin direktiivin 13 artiklassa säädetään.
            
         
               4)
            
            
               Espanjan viranomaisten toimittamista tiedoista käy ilmi, että Cova da Loban kaatopaikan käytöstäpoistamismenettelyä ei ole vielä toteutettu. Tämän kaatopaikan tilanne on näin ollen edellä todetun perusteella direktiivin 1999/31/EY 13 ja 14 artiklan säännösten vastainen.
            
         
      (1)  EYVL L 182, s. 1